Pius XI

**Pius PP. XI** (Decii "Ambrosius Damianus Achilles Ratti" die 31 Maii 1857 natus; Romae die 10 Februarii 1939 mortuus) fuit papa Ecclesiae Catholicae Romanae et episcopus Romanus a die 6 Februarii 1922 usque ad mortem. Sua sententia apostolica fuit "raptim transit."

## Vita
Achilles, Francisci Ratti et Teresiae Galli filius, nomen *Ambrosium* de avo suo Ambrosio Ratti cepit, et exemplum de Damiano, patruo suo presbytero, sumpsit. Ab anno 1867 apud seminarium Sevexense, et postea apud illud Modiciae studuit. Anno 1875, ingressus est seminarium Mediolani, annoque 1879 collegium Langobardum Romae. Doctor philosophiae iuris canonici et theologiae apud universitatem Gregorianam factus est. Die 20 Decembris 1879, ordinatus est presbyter.

Papa Leo XIII auctoritatem in studia philosophiae ei conspexit, et eum missionum diplomaticarum in Austriam e Franciam Iacobus Radini-Tedeschi particepem fecit. Ratti docuit apud seminarium Mediolani, annoque 1888 factus est socius collegii doctorum praeclarae Bibliothecae Ambrosianae, cuius dux anno 1907 fit. A Pio X etiam vicepraefectus Bibliothecae Vaticanae creatus est.

Anno 1918, Benedictus XV Achillem Ratti legatum pontificium in Polonia Lituaniaque fecit, sed hac civitate liberata, Ratti nuntius et archiepiscopus in partibus infidelium cum titulo urbis Graecae Naupacti factus est. Anno 1921, a Papa Benedicto XV archiepiscopum Mediolani, ac die 13 Iunii cardinalem creatus est.

## Pontificatus
Die 11 Februarii 1929, subsignata sunt a cardinale Secretario Status Petro Gasparri et Benito Mussolini pacta inter Statum Vaticanum et Regnum Italicum.

Anno 1928, Pius XI denegavit mutationem precis *Oremus et pro perfidis Iudaeis*, quae in controversiam vocata erat, quia verbi perfidi et perfidiae causa antisemitismo favebat, quamquam uno tempore antisemitismum damnavit. Praeclarissima autem eius encyclicarum fuit *Mit brennender Sorge,* persecutionibus Ecclesiae Catholicae in Germania Nazistica dicata. 

Post vexationes et leges etiam a Fascistis Italicis contra Iudaeos promulgatas, coram peregrinis Belgicis die 6 Septembris 1938 senex Pius XI, morbo laborante et flente, antisemitismum iterum damnavit et memoravit patriarcham Abraham etiam Christianorum pater esse. Dicitur anno 1939 Pius XI novam encyclicam (scilicet cum titulo Humani generis unitas) contra Nazismum promulgare volebat, sed haec tota res ab eius morte interpellata est.

### Encyclicae epistulae
* Ubi arcano Dei
* Rerum omnium perturbationem
* Studiorum ducem
* Ecclesiam Dei admirabili
* Maximam&nbsp;gravissimamque
* Quas&nbsp;Primas
* Rerum&nbsp;Ecclesiae
* Rite&nbsp;expiatis
* Iniquis&nbsp;afflictisque
* Mortalium&nbsp;animos
* Miserentissimus&nbsp;redemptor
* Rerum&nbsp;orientalium
* Mens&nbsp;nostra
* Divini&nbsp;illius&nbsp;magistri
* Ad&nbsp;salutem&nbsp;humani
* Casti&nbsp;connubii
* Quadragesimo&nbsp;anno
* Non&nbsp;abbiamo&nbsp;bisogno
* Nova&nbsp;impendet
* Lux&nbsp;veritatis
* Caritate&nbsp;Christi&nbsp;compulsi
* Acerba&nbsp;animi
* Dilectissima&nbsp;nobis
* Ad&nbsp;catholici&nbsp;sacerdotii
* Vigilanti&nbsp;cura
* Mit&nbsp;brennender&nbsp;Sorge
* Nos&nbsp;es&nbsp;muy&nbsp;conocida
* Divini&nbsp;redemptoris
* Ingravescentibus malis

*Sollemnitas Christi Regis

## Bibliographia
*Kertzer, David. 2014. *The Pope and Mussolini: The Secret History of Pius XI and the Rise of Fascism in Europe*]. Novi Eboraci: Random House. Google Books.

## Nexus externi 
*
*Pellicula Italiane in Filmotheca Vaticana (fine pagina - pellicula 2)
*Opera Omnia in diversis sermonibus
*De Pio XI in pagina propria Sanctae Sedis

Categoria:Alumni apud Gregorianam
Categoria:Auctores Latini recentiores
Categoria:Bibliothecarii Italiae
Categoria:Episcopi et Archiepiscopi Mediolanenses
!
Categoria:Scriptores Italiae